Чрез дерогация от член 3, параграф 1, в мерките за информиране и насърчаване, в които се упоменават схеми, допустими съгласно член 5, параграф 4, буква г) от Регламент (ЕС) No 1144/2014 и съдържащи в наименованието си упоменаване на произход, този специфичен произход може да се обозначи, ако те отговарят на условията, посочени в член 4, параграф 2, букви а) и б) от Регламент (ЕС) No 1144/2014.
 РАЗДЕЛ 2
 Видимост на търговските марки
 Член 5
 Общи изисквания
 1. Под „търговски марки“, както са посочени в член 4 от Регламент (ЕС) No 1144/2014, се разбира марки съгласно определенията в членове 4 и 66 от Регламент (ЕО) No 207/2009 на Съвета (8) или в член 2 от Директива 2008/95/ЕО на Европейския парламент и на Съвета (9).
 2. Търговските марки на насърчаваните продукти на предлагащите организации може да са визуално изобразени само по време на демонстрации или дегустации.
 Прилагат се следните определения:
 а)
 „демонстрации“ означава всички начини за демонстриране на качествата на даден продукт или на дадена схема пред потенциални клиенти с цел те да бъдат насърчени да закупят продукта по време на панаири или на събития, организирани от предприятия за предприятия, както и на уебсайтове;
 б)
 „дегустации“ означава дейности, при които потенциалните клиенти може да дегустират даден продукт по време на панаири или на събития, организирани от предприятия за предприятия, както и в точки на продажба.
 3. Търговските марки може да са визуално изобразени и върху информационните и промоционалните материали, излагани или разпространявани по време на демонстрации и дегустации.
 4. Предлагащите организации, които изобразяват търговски марки, трябва да спазват следните условия:
 а)
 да обосноват в заявлението за програмата защо обозначаването на търговските марки е необходимо за постигане на целите на кампанията и да потвърдят, че изобразяването на търговски марки е ограничено до демонстрации и дегустации;
 б)
 да съхраняват доказателства, потвърждаващи, че всички членове на съответната предлагаща организация са получили равни възможности да изобразят своите търговски марки;
 в)
 да гарантират, че:
 i)
 търговските марки са изобразени заедно и са видими в еднаква степен на място, различно от мястото, предназначено за главното послание на Съюза;
 ii)
 изобразяването на търговските марки не отслабва главното послание на Съюза;
 iii)
 главното послание на Съюза не се измества на заден план от изображения, цветове, символи, свързани с търговската марка;
 iv)
 изобразяването на търговските марки е ограничено до визуални материали, с изключение на рекламни артикули и сувенири, във формат, който е по-малък от формата на главното послание на Съюза. В аудиоматериалите търговските марки не се упоменават.
 Член 6
 Специални изисквания
 1. По време на демонстрации и дегустации търговските марки може да се изобразяват само:
 а)
 заедно на транспарант, разположен на предната страна на пулта на щанда или на еквивалентна опора. Транспарантът може да заема не повече от 5 % от общата площ на предната страна на пулта на щанда или на еквивалентната опора; или
 б)
 поотделно на самостоятелни еднакви щандове, като всяка търговска марка се изобразява по неутрален и идентичен начин на предната страна на пулта на щанда или на еквивалентната опора. В такъв случай изображението на наименованието на търговската